projecte-aina/catalan_government_crawling huggingface dataset:
conseller delegat de Forestal Catalana, SA
Forestal Catalana, SA. és una Empresa Pública de la Generalitat de Catalunya en forma de societat Mercantil Anònima.
Forestal Catalana SA realitza una variada gamma d'actuacions mediambientals, que van des de la gestió forestal, la construcció d'infrastructures, les actuacions de conservació del medi natural, la producció i comercialització de planta destinada principalment a la repoblació forestal, fins la gestió de recursos ramaders, aquícoles i de fauna, així com estudis i projectes relacionats amb l'expressat anteriorment.
El nombre d'obres i treballs realitzats anualment supera els dos centenars.
Per a l'assoliment d'aquests objectius, Forestal Catalana SA disposa d'un equip humà tècnicament qualificat i d'un extens parc de maquinària i de transport forestal, així com de planters, amb una existència superior als dos milions de plantes forestals.
L'estructura i l'equip tècnic que la composa fa que Forestal Catalana, SA. presenti totes les característiques de servei públic de l'empresa pública, afegit a l'agilitat i creativitat pròpies de l'empresa privada.
El Centre de Ciència i Tecnologia Forestal de Catalunya és un centre d'investigació, formació i transferència de tecnologia i coneixement, que té la seva seu central a Solsona.
La missió del Centre consisteix a contribuir a la modernització i la competitivitat del sector forestal, al desenvolupament rural i a la gestió sostenible del medi natural per mitjà de la investigació, la formació, la divulgació i la cooperació.
Són finalitats del Centre de Ciència i Tecnologia Forestal de Catalunya: la creació, gestió, conservació i explotació d'un centre de recursos forestals i rurals, com a instrument de participació en l'ensenyament, la investigació, la transferència de resultats, la divulgació, la cooperació, l'assistència tècnica a les empreses i institucions, i el foment del desenvolupament rural, especialment en els àmbits forestal, agroforestal i indústries de la fusta i agràries, aprofitaments forestals, i en general en aquells àmbits relacionats amb la gestió dels recursos naturals.
Els principals àmbits temàtics en què s'aplicaran les finalitats citades són: el forestal, l'agroforestal, el mediambiental i el de planificació i gestió del territori rural, donant suport a les indústries del món agrari, incloses les de la fusta, i a la gestió forestal, a la gestió i la conservació de la fauna, i en general en totes aquelles activitats relacionades amb el medi rural.
Participació de la Generalitat: Minoritària Directa.
Són òrgans de govern del Centre de Ciència i Tecnologia Forestal de Catalunya, la Junta, el/la president/a i la Comissió Executiva.
La Junta constitueix l'òrgan superior de govern i és integrada pels membres següents:
La competència general d'aquest títol consisteix a a desenvolupar projectes de jardins i zones verdes i gestionar la producció de plantes i la producció agrícola, supervisant els treballs, programant i organitzant els recursos materials i humans disponibles, aplicant criteris de rendibilitat econòmica i complint amb la normativa ambiental, de producció ecològica, de producció en viver, de control de qualitat, de seguretat alimentària i de prevenció de riscos laborals.
La maduració del formatge és una de les etapes que més influeix en les propietats organolèptiques del producte final.
En aquest curs aprendrem la importància de les condicions de la cava de maduració i les feines que cal fer per a cada tipus de formatge.
També veurem quins són els problemes més habituals en la maduració de formatges i n'estudiarem les causes i possibles solucions.
Aprendrem que molts aspectes que es manifesten durant l'estada del formatge a la cava s'han iniciat a la fase de maduració de la llet, escorregut, premsat, etc.
Preu públic de dret d'inscripció: 32 €
El CFGM de Producció Agropecuària Semipresencial s'adreça al col·lectiu NOVA PAGESIA, és a dir, a persones majors de 18 anys, motivades pel camp, l'agricultura o la ramaderia, i que vulguin incorporar-se i treballar en el sector.
El cicle s'organitza en tres blocs que es poden cursar de manera independent: bloc agrari, bloc ramader i bloc de complements.
Si es vol obtenir l títol del cicle s'han de cursar els tres blocs.
Aquest curs permet l'acreditació coma persona amb formació en matèria de sanitat i higiene en l'àmbit de la caça, segons s'estableix al Decret 9/2019, de 8 de gener, relatiu a la recollida, el transport, el condicionament i la comercialització de caça silvestre destinada al consum.
Taxa de dret d'inscripció: 32, 80 €
Pels petits cellers, un dels requisits d'higiene que s'han de complir com a empresa alimentària és disposar d'un pla d'autocontrol basat en el sistema d'Anàlisi de Perills i Punts de Control Crític (APPCC).
Us donarem eines per implementar el sistema APPCC al vostre petit celler, mostrant-vos in situ com ho han fet a la pràctica els cellers que visitarem, pioners en aquest aspecte.
Preu públic de dret d'inscripció: 32€
Aquest curs vol resoldre comabordar la fertilització dels sòls de vinya des de les bases de la fertilitat, del sòl fins a l'aplicació concreta per a diferents tipus de sòls i orientació de la producció.
Identificar els nivells de fertilitat d'un sòl agrícola
Diagnosticar el nivell nutricional d'una vinya
Com gestionar la fertilitat del sòl tot estimulant la seva microbiologia
Orientar les aportacions nutricionals d'unavinya segons la tipologia de producció de raïmo vi.
Preu públic de dret d'inscripció: 32€
El curs pretén oferir una formació general i específica sobre benestar animal a les granges, el transport i el sacrifici dels animals, que permet, alhora, obtenir l'acreditació que exigeix la normativa vigent.
El curs és preceptiu per a tots els professionals de cria, transport i sacrifici de les diferents espècies.
Preu públic de dret d'inscripció: 32 €
Preu públic de dret d'examen: 20 €
Curs adreçat a persones que estan en procés d'incorporació a l'empresa agrària.
Els objectius del curs són donar uns coneixements bàsics de comptabilitat i economia financera pensant en una empresa que voldrà comercialitzar el seu producte i que pot arribar a necessitar finançament.
Preu públic de dret d'inscripció: 54 euros
L'objectiu d'aquest curs és saber treure profit d'aquesta eina ja des de bon començament: introduir dades de pressa i acuradament; calcular les dades amb facilitat, escriure-les correctament o actualitzar-les automàticament, i canviar l'aparença de la informació perquè sigui visualment atractiva i fàcil d'entendre.
Preu públic de dret d'inscripció: 32 €
Aquest curs està adreçat a persones que ja han cursat el curs de benestar animal d'una altra espècie i volen complementar la seva formació per a estar acreditats en la formació de benestar animal en porcí, així amb les 8 hores del mòdul específic ja disposen de la formació necessària.
Preu públic del dret d'inscripció: 32 €
Preu públic del dret d'examen: 20 €
La competència general d'aquest títol consisteix a programar, organitzar, supervisar i realitzar, en el seu cas, els treballs a la muntanya i en vivers, controlant i protegint el medi natural i capacitant les persones per a la conservació i millora ambiental, aplicant els plans de qualitat, prevenció de riscos laborals i protecció ambiental d'acord amb la legislació vigent.
L'objectiu del curs és explicar les novetats normatives dels darrers mesos en matèria de captura en viu de depredadors cinegètics i exòtics invasors per a una correcta aplicació en la gestió de la fauna salvatge; d'altra banda, acreditar les persones usuàries de mètodes homologats.
Preu públic de dret d'examen: 20€
Des de l'any 1995 l'Escola Forestal participa en projectes d'internacionalització consistent en enviar alumnes de practiques en empreses a diversos països d'Europa.
A principi de 2014 l'escola obté la Carta Erasmus per l'Educació Superior (ECHE) per al període 2014/ 2020.
Aquest reconeixement, és un requisit imprescindible per poder accedir al programa Erasmus+, a través del qual es facilita la mobilitat d'estudiants i professorat arreu dels estats europeus.
Adjunt teniu la Declaració de Política Erasmus de la nostra escola davant la UE.
Jean Pierre Sherer, agrònomexpert de llarg recorregut en edafologia, agricultura ecològica, i divulgador del Mètode Hérody, serà qui conduirà a l'alumnat a conèixer el mètode i a elaborar propostes de millora de la fertilitat del sòl, en funció del diagnòstic obtingut.
Aquest curs complementa el que es va fer a la primavera sobre mètodes d'avaluació de la fertilitat del sòl.
Universitària, 4-6 (Edifici FUB)
Des de fa molts anys, l'Escola ha tingut vocació internacional, fet que s'ha traduït en la realització de pràctiques a l'estranger per part de l'alumnat, formació del professorat, viatges tècnics, col·laboració d'experts en la formació inicial i continua, acollida d'alumnat estranger i participació en projectes europeus.
L'any 2018 es va redactar el Pla d'Impuls de la Internacionalització de l'Escola Agrària de Manresa (PII), amb l'objectiu general de promoure la mobilitat formativa i la cooperació internacional entre els agents de l'Escola, principalment els alumnes, per tal que rebin formació de qualitat i situar l'Escola com a referent internacional en la formació agroecològica i la mobilitat internacional.
El pla defineix 3 objectius específics:
Les experiències recents de pràctiques d'alumnes i formació de professorat a l'estranger més rellevants són les següents:
Anualment es realitzen assajos de camp, sobretot a la finca de Can Poc Oli, tot i que a vegades també en finques d'entitats col·laboradores.
Aquestes experiències són activitats incloses en el Pla Anual de Transferència Tecnològica del Departament d'Agricultura, Ramaderia, Pesca i Alimentació.
Les accions realitzades són suggerides majoritàriament pel sector d'horta ecològica de la Catalunya Central.
Generalment són assajos varietals i respostes a tractaments de fertilització o de sanitat vegetal.
Els resultats s'acostumen a presentant en una jornada de camp al final de cada campanya.
Les darreres experiències realitzades són les següents:
A la nostra escola creiem en la sostenibilitat de l'activitat agrària i ramadera i en la seva eficiència energètica i de recursos en general.
Per això la nostra oferta formativa cursos de formació continua i activitats de transferència estan especialitzades en la producció agrària ecològica i les energies renovables.
En l'àmbit de l'especialització en la producció ecològica cada any programem activitats formatives per difondre i fomentar l'agroecologia i donar a conèixer els punts crítics de les diverses produccions ecològiques i les alternatives al respecte.
En l'aspecte d'eficiència energètica i de recursos, organitzem cursos de bioclimatisme i bioconstrucció en l'habitatge rural, gestió eficient d'aigües en el món rural i instal·lació de sistemes d'energia renovable.
És un sistema d'obtenció de productes agraris i alimentaris que posa en especial èmfasi en la utilització de productes i tècniques el més naturals possibles, sense l'ús de productes químics de síntesi i amb absència total d'organismes genèticament modificats (transgènics).
En general, l'aprofitament i potenciació de tots els mecanismes i equilibris naturals dels sistemes agrícoles.
Per tal que aquestes fonts d'energia constitueixin una alternativa viable cal passar per la conscienciació dels usuaris i com a conseqüència d'això, per l'estalvi energètic.
Partim de la idea que sempre és més fàcil estalviar un Kwh que no pas produir-lo.
A l'estalvi energètic s'hi contribueix utilitzant aparells d'alt rendiment, intentant no usar l'electricitat per escalfar, fent servir més els transports públics, etc.
A l'Escola Agrària de Manresa promocionem principalment els usos rurals de les Energies Renovables.
Així doncs, hem desenvolupat diversos cursos d'Electrificació Rural, Aplicacions Rurals de les Energies Renovables i Aplicacions Tèrmiques de l'Energia Solar.
Intentem fer els nostres cursos donant una base teòrica i una de pràctica, que permeti els nostres alumnes, d'una banda, tenir criteris clars del funcionament de les instal·lacions d'Energies Renovables i això doni la possibilitat de dissenyar o tenir una idea clara de quines possibilitats tenen a casa seva, i de l'altra, l'opció d'autoconstruir-se molta part de les instal·lacions si així ho prefereixen.
També oferim assessorament a qui ens ho demana i informem sobre les empreses i proveïdors que hi ha en el sector.
Després d'haver realitzat diversos cursos, disposem d'una petita exposició d'aparells, majoritàriament autoconstruïts, com són els forns solars, la cuina parabòlica, l'assecador, el destil·lador solar, la instal·lació d'escalfar aigua i la instal·lació de la llum que funciona amb plaques fotovoltaiques i un petit aerogenerador.
En aquest curs es posa el focus en la fertilització orgànica i en el procés de compostatge, com a font principal de l'entrada de matèria orgànica en el sòl d'una plantació de vinya, tant des de la gestió convencional fins a la biodinàmica d'aquest conreu tant important per a l'economia de l'Empordà.
Escola Agrària de l'Empordà - Vilajuïga
Des de l'agricultura Regenerativa treballem la interrelació entre un sol viu i una sanitat i productivitat.
Conèixer i avaluar el sòl, quines són les eines de millora que tenim a la nostra disposició i realitzar una planificació i seguiment a mig i llarg termini ens permetrà aconseguir aquesta eficiència que busquem.
Hem d'aprendre a llegir la natura.
En aquest curs treballarem l'aplicació pràctica d'aquesta metodologia amb els alumnes que vulguin compartir el seu projecte.
Preu públic de dret d'inscripció: 54€
Donar a conèixer elsprincipisde la fertilitat i la fertilització coma base per aconseguir l'equilibri vegetatiu i productiu dels cultius.
Aprendre estratègies de maneig del sòl per a promoure la fertilitat i la biodiversitat necessària per aconseguir equilibrar el cultiu.
Conèixer estratègies de maneig i lluita contra plagues i malalties en els cultius fructícoles i arboris.
Conèixer estratègies per implementar i promoure biodiversitat a la finca ecològica.
Ecopaisatge com a ajuda al control de patògens.Conèixer la casuísticadecasos d'experiènciespràctiques de reconversió a la PAE.
Donar a conèixer la normativa de producció agrària ecològica i les obligacions legals que estableix.
Analitzar el mercat del producte agroalimentari ecològic i conèixer els canals de comercialització.
Proporcionar les bases científiques i tècniques de la producció agroalimentària ecològica.
Informar dels ajuts a la producció agrària ecològica i dels compromisos que han de complir els beneficiaris.
Donar els elements bàsics necessaris per a la conversió de les explotacions i les activitats realitzades per tal que els seus responsables puguin avaluar la complexitat, tant tècnica com econòmica que comporta aquest procés.
Preu públic de dret d'examen: 20€
Escola de Viticultura i Enologia Mercè Rossell i Domènech
L'Escola de Viticultura i Enologia Mercè Rossell i Domènech neix l'any 1987 arran de la donació d'una finca per la família Geli- Chopitea, amb l'objectiu d'oferir al sector vitivinícola una formació professional de qualitat en aquest camp.
La Diputació de Barcelona, a instàncies de l'Ajuntament de Sant Sadurní d'Anoia, es va fer càrrec de la finca, hi va construir l'escola.
L'escola es va incorporar al Departament d'Agricultura al Gener de 2007 amb titularitat de l'Incavi.
Des de setembre de 2013, el centre depèn del Servei de Formació Agrària i forma part de la Xarxa d'Escoles Agràries.
L'Escola entén que la formació professional, dins de qualsevol sector, constitueix una eina eficaç per a la inserció laboral, per al creixement econòmic, i per a l'aprofitament òptim dels recursos esmerçats per les empreses i es troba íntimament relacionada amb l'articulació dels nous processos que exigeix la formació.
En el cas del sector vitivínicola això s'aconsegueix mitjançant una formació desenvolupada en estreta col·laboració escola-empresa, i mitjançant la inserció, a través dels convenis de pràctiques dels alumnes a les empreses.
L'explotació vitivinícola escolar permet assolir aquest objectiu i constitueix el primer pas per a la inserció laboral puix que els alumnes realitzen les tasques d'elaboració del vi i es fan responsables de les tasques encomanades a les feines de l'explotació tal com després els hi serà demanat a l'empresa.
El Centre de Capacitació Agrària del Pallars està situat al mig de la conca de Tremp, en un edifici restaurat, una antiga estació de tren que donava servei als pobles veïns de Palau i Puigcercós, i ara adequat per a donar una resposta formativa variada i multidisciplinar.
Va iniciar la seva activitat educativa a Tremp, l'any 1976, oferint la Formació Professional Agrària de primer grau.
A l'any 1989, va engegar el programa de la Pluriactivitat, a fi d'adequar l'activitat del Centre a les necessitats d'un àmbit més ampli, el món rural.
Hi ha un servei de taxi per aquells alumnes que no disposin de vehicle per arribar al Centre, que realitza el trajecte de Tremp fins al Centre.
L'Escola té creada una borsa de treball, amb la finalitat de trobar l'empresa més adient per als alumnes i exalumnes del Centre.
Les ofertes de les empreses es fan públiques al taulell d'anuncis.
Per tal de facilitar l'aprenentatge i les pràctiques, l'Escola disposa de les instal·lacions i el personal següents:
La finca disposa de 3,3 hectàrees de superfície:
El personal fix està format per: nou professors/es, dues auxiliars administratives, cuinera i dos oficials de finca.
Es compta amb la participació d'especialistes i empreses ramaderes per col·laborar en la realització dels mòduls més específics dels cicles formatius.
Escola Agrària de Vallfogona de Balaguer
Escola Agrària de Vallfogona de Balaguer
L' Escola Agrària de Vallfogona de Balaguer, situada en el terme municipal d'aquest municipi, a la comarca de La Noguera, és un centre públic que forma part de la xarxa de 14 escoles del Servei de Formació Agrària del Departament d'Agricultura, Ramaderia, Pesca i Alimentació de la Generalitat de Catalunya.
La implementació del cicle d'Explotacions ramaderes, amb l'arribada de la Reforma Educativa a l'any 1997/98, va esdevenir l'empremta que va marcar l'especialització en ramaderia de l'Escola.
Amb els anys el pla d'estudis s'ha anat reforçant i consolidant amb el suport d'empreses col·laboradores i la millora de les instal·lacions per a la realització de pràctiques.
L'Escola compta amb instal·lacions que permeten allotjar diferents espècies ramaderes perdonar suport als continguts del currículum del cicles formatius.
L'Escola disposa també d'una finca amb 3,3 hectàrees de superfície amb parcel·les per a diferents conreus.
L'oferta formativa en formació inicial es concreta de la següent manera: d'una banda s'ofereix el CFGM Producció agropecuària (perfil de producció ramadera), que té per objectiu obtenir productes i subproductes agropecuaris i, d'altra banda, el CFGS Ramaderia i assistència en sanitat animal, en la modalitat de formació en alternança amb Formació dual, que ofereix coneixements per a gestionar la producció ramadera i realitzar treballs especialitzats de suport a equips veterinaris.
Pel que fa a la formació contínua, en les modalitats presencials, semipresencials i a distància, s'ofereix cursos d'especialitat agrària, ramadera i de pluriactivitat.
A més de la formació inicial i contínua, des de l'Escola Agrària s'ofereix programes d'incorporació de joves a l'agricultura i a la ramaderia, activitats de transferència tecnològica com jornades i visites tècniques, elaboració de materials de difusió i per a la formació agrària (presencial i online), servei d'assessorament i reconeixement i també es participa en activitats de la comarca.
Càrrec: Director de l'Escola Agrària de Vallfogona de Balaguer
Horari d'atenció al públic: Dilluns a divendres, de 9 a 14.00h.
El Departament d'Agricultura posa en marxa l'Oficina del Regant per a la promoció, la coordinació i l'organització d'actuacions de formació i transferència tecnològica en reg, i per actuar com a suport en la cadena d'assessorament al regant.
L'Oficina del Regant dóna suport a les iniciatives, tant públiques com privades, relacionades amb tot allò que fa referència al regadiu.
La seva funció és coordinar l'oferta formativa i de transferència tecnològica en les àrees d'agronomia, tecnologia, gestió econòmica i sostenibilitat del reg i del regadiu.
L'Oficina del Regant, a través dels recursos del programa d'innovació rural del DARP, programa activitats en les diferents zones de regadiu de Catalunya per fomentar l'eficiència, la competitivitat i la sostenibilitat del reg, i promou l'ús de les noves tecnologies en gestió i programació del reg.
Com millorar la teva programació de reg
Serà una eina informàtica de simulació de programacions de reg que permetrà avaluar i comparar diferents estratègies de reg.
Els serveis que ofereix l'Oficina del Regant van adreçats a: regants, comunitats de regants, agricultors, assessors, estudiants d'agricultura, professors de formació agrària, tècnics i altres agents del territori.
Les diferents activitats que s'organitzen tenen en compte el perfi l d'aquells a qui van adreçades.
L'Escola disposa de dos laboratoris docents, un de microbiologia i un de química general:
La biblioteca del centre pot acollir a totes aquelles persones interessades i relacionades amb el món agrari, que vulguin documentar-se o cercar en els diversos continguts dels llibres i obres que tenim catalogades.
Aula que disposa de recursos tècnics que faciliten la realització d'actuacions formatives dirigides a usuaris del reg.
L'Aula Tècnica de Reg pretén promoure l'ús eficient de l'aigua i bones pràctiques de maneig del reg, donar a conèixer les característiques dels equips i materials més habituals que en clau formativa que formen part d'una instal·lació de reg i realitzar pràctiques especialitzades en els bancs de pràctiques.
Es disposa de diverses parcel·les dedicades a cultius intensius com ara la fructicultura i la horticultura.
Recentment, s'ha ampliat amb una parcel·la de cultiu d'extensius, experiències d'instal·lacions de reg i pràctiques de maquinària.